სამერცხლე
სამერცხლე — მთა საქართველოში, რაჭა-ლეჩხუმისა და ქვემო სვანეთის მხარეში, ამბროლაურის მუნიციპალიტეტში. მდებარეობს ჭუთხარო-სამერცხლეს სინკლინურ მასივზე. სიმაღლე ზღვის დონიდან 3584 მ. აგებულია ბაიოსური პორფირიტებით და მისი ტუფებით. რელიეფი დაკბილულია, ძნელად მისადგომი და მოკლებულია ნიადაგ-მცენარეულ საფარს. სამერცხლეს ჩრდილო-დასავლეთ კალთაზე არის დაკიდული მყინვარი.